D acu i d tasekla n ugrud ? d isem-is i d awal-is, d tasekla i ilan assaɣ akked ugrud. Iḍrisen n ssenf-agi n tsekla, zemren ad ilin d tsarist am tmucuha i d-ttawint tlawin i yigerdan. Am akken daɣen yezmer ad ilin d iḍrisen n tmedyazt. Deg taggayt-agi tis snat, aṭas n leṣnaf neɣ n tewsatin i nezmer ad ten-nṣennef deg tsekla n ugrud. Amedya : azuzen d userqes, xas ma snat n tewsatin-agi aṭas n yimusnawen i d-yettmeslayen fell-asent belli d tamedyazt n tmeṭṭut maca daɣen asentel d tegnatin i deg tent-id ttawin yerza agrud. ɣer tama n uzuzen d userqes, tella daɣen tewsit-agi n ccna n yigerdan iɣef d-newwi tazrawt-nteɣ. S umata tasekla n ugrud nezmer ad tt-nebḍu ɣef tlata n yeḥricen.